SABINA คว้ารางวัล Best fulfillment ตอกย้ำแบรนด์แฟชั่นเบอร์ 1 ในไทย
SABINA คว้ารางวัล Best fulfillment ในงาน Shopee Brand Conference 2022 ตอกย้ำความสำเร็จช่องทางออนไลน์ ยืนหนึ่งแบรนด์แฟชั่นในใจคนไทยพร้อมเดินหน้าสร้างประสบการณ์ใหม่รับฤดูกาลช้อปปิ้งครึ่งปีหลัง ดันยอดขายออนไลน์โต 20%
SABINA คว้ารางวัล Best fulfillment ในงาน Shopee Brand Conference 2022 ตอกย้ำความสำเร็จช่องทางออนไลน์ ยืนหนึ่งแบรนด์แฟชั่นในใจคนไทย
25 ก.ค. 2565

นางสาวดวงดาว มหะนาวานนท์ ประธานเจ้าหน้าที่บริหาร บริษัท ซาบีน่า จำกัด (มหาชน) หรือ SABINA ผู้ผลิตและจัดจำหน่ายชุดชั้นในแบรนด์ “ซาบีน่า” เปิดเผยภายหลังรับรางวัล Best fulfillment ในหมวดแบรนด์แฟชั่น จากงาน Shopee Brand Conference 2022 ว่า SABINA รู้สึกยินดีเป็นอย่างยิ่งที่ได้รับรางวัล Best fulfillment ในครั้งนี้ และขอขอบคุณ Shopee ในฐานะพันธมิตรอีคอมเมิร์ซแพลตฟอร์มที่ให้การสนับสนุนที่ดีเสมอมา
สำหรับการมอบรางวัลในงาน Shopee Brand Conference นั้น จัดขึ้นเป็นประจำทุกปี เพื่อยกย่องความเป็นเลิศในการดำเนินธุรกิจของแบรนด์ในแขนงต่าง ๆ จนเป็นที่ยอมรับจากนักช้อปบนแพลตฟอร์มช้อปปี้ โดยรางวัล Best fulfillment เป็นรางวัล สำหรับแบรนด์ที่มีความโดดเด่นด้านระบบการบริหารสินค้าและบริการที่มีประสิทธิภาพ ในด้านการเติมเต็มสินค้าให้มีความพร้อม ตลอดจนถึงการให้บริการและจัดส่งสินค้า ถึงมือผู้รับอย่างรวดเร็ว เพื่อตอบสนองความต้องการของลูกค้าได้อย่างสมบูรณ์มากยิ่งขึ้น
“รางวัล Best fulfillment ที่เราได้รับจาก Shopee ครั้งนี้ ตอกย้ำความสำเร็จในการให้บริการในช่องทางออนไลน์ของซาบีน่า อย่างไรก็ตาม เป้าหมายสูงสุดของเรา คือ ต้องการสร้างประสบการณ์แบบไร้รอยต่อ โดยเราพยายามค้นคว้าวิจัยและพัฒนาเพื่อสร้างความหลากหลายของสินค้าตามความต้องการของลูกค้าแต่ละคนที่ไม่เหมือนกัน พร้อมมีทีมลูกค้าสัมพันธ์ที่ให้คำแนะนำและบริการลูกค้า เพราะในโลกของปัจจุบัน ลูกค้ามีความต้องการสินค้าและบริการที่เร็วที่สุด ทำให้ SABINA เดินหน้าพัฒนาและปรับปรุงทั้งสินค้าและบริการ เพื่อตอบโจทย์ความต้องการของลูกค้าให้ได้ดีที่สุด และเพื่อตอกย้ำความสำคัญในการรักษาความเป็นอันดับหนึ่งในใจคนไทยสำหรับกลุ่มสินค้าแฟชั่น” ประธานเจ้าหน้าที่บริหาร SABINA กล่าว
ทั้งนี้ SABINA ยังมีเป้าหมายที่จะสร้างการเติบโตในช่องทางออนไลน์อย่างต่อเนื่อง โดยในปีนี้ คาดว่ายอดขายในช่องทางออนไลน์จะเติบโตได้ถึง 20% ซึ่งที่ผ่านมาถือว่า เป็นไปตามความคาดหมาย โดยเฉพาะในช่วง Mega Campaign เช่น แคมเปญ 6.6 ที่ยอดขายในช่วงเวลานั้นเติบโตมากกว่ายอดขายในวันปกติถึง 30 เท่า ซึ่ง SABINA จะเดินหน้าสานต่อความร่วมมือกับ Shopee ในอนาคต และเตรียมพร้อมรับฤดูกาลช้อปปิ้งออนไลน์ที่จะทวีความเข้มข้นขึ้นในช่วงครึ่งปีหลัง เพื่อสร้างโอกาสในการเติบโตต่อไป